**Beszámoló**

**Kémia Szakterületi Koordinátor**

**ELTE TTK HÖK**

2014. április 29. – 2014. június 06.

Időrendi Bontás

2014. április 29. – Küldöttgyűlés (megválasztás napja)

2014. május 9. – Dreher Sörgyár látogatás

2014. május 12. – Választmányi ülés

2014. május 15. – Kémia Szakterületi Csoport ülés

2014. május 23. – Választmányi ülés

2014. május 28. – Utólagos mentor elbeszélgetés

Általános:

Általános teendőimet legjobb tudásom szerint elláttam. A levelező listákat és a facebook-os csoportokat napi rendszerességgel néztem és használtam.
Az elmúlt időszakban egy szakterületi csoportülést tartottam. Itt a szakos előadások időpontját egyeztettem a mentorokkal, kitűztük célnak egy új kémiás logó megtervezését, amit időközben a csoport segítségével meg is alkottunk, valamint az ülésen szó esett az EFOTT-ról is. A facebook-os Szacs oldalon meghirdettem a lehetőséget, és az ötletek összegyűjtése is folyamatban van.
A szakos előadást sikerült megszervezni a mentoroknak, így június 17-én kerül rá sor.
Május 28-án utólagos mentor elbeszélgetést tartottunk a mentorkoordinátorral, ahol az utólag jelentkezett 2 mentor is megfelelt, így most már teljes a mentorgárda.
Ezen időszak Választmányain jelen voltam, kivéve május 26-án, ahol személyes okok miatt nem tudtam jelen lenni. Az összes fogadóórámat megtartottam.

Rendezvények:

Május 9-én megtartottuk az első Földes-Kémiás sörgyárlátogatást, ami reméljük még több alkalommal is megvalósul. Szervezésben Érsek Gábornak köszönhetem a segítséget, ez a program még az ő kezei alatt kezdett formálódni, én a reklámozásában vettem ki a részem.

Köszönöm, hogy elolvastad a beszámolómat, ha kérdésed van, nyugodtan keress e-mailben, vagy tedd fel a Küldöttgyűlésen.

Budapest, 2014. június 06.

Balogh Dániel

Kémia Szakterületi Koordinátor

ELTE TTK HÖK

kemiaszk@ttkhok.elte.hu